《癸未春予送女至京口至之明日为上元节是夜宴邃庵杨少傅第少傅悬灯于山灿烂奇甚》
明代·王鏊

良辰胜事古难齐，此夕鳌峰喜共跻。远岫流煇星上下，曲池倒影月东西。

临风玉树遥喷雪，出水青莲不染泥。铁瓮城高如白日，归途马上听晨鸡。

作者简介：王鏊（1450—1524）明代名臣、文学家。字济之，号守溪，晚号拙叟，学者称震泽先生，汉族，吴县（今江苏苏州）人。十六岁时国子监诸生即传诵其文，成化十一年进士。授编修，弘治时历侍讲学士，充讲官，擢吏部右侍郎，正德初进户部尚书、文渊阁大学士。博学有识鉴，有《姑苏志》、《震泽集》、《震泽长语》。